Oʻzbekiston Respublikasi Vazirlar Mahkamasi huzuridagi Tadbirkorlik faoliyatini rivojlantirishni qoʻllab-quvvatlash davlat jamgʻarmasi toʻgʻrisidagi nizomga oʻzgartirish va qoʻshimchalar kiritish haqida
(resolution, 2020-01-17)

Oʻzbekiston Respublikasi Vazirlar Mahkamasi huzuridagi Tadbirkorlik faoliyatini rivojlantirishni qoʻllab-quvvatlash davlat jamgʻarmasi faoliyatini yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2017-yil 8-sentabrdagi 704-son qarori (Oʻzbekiston Respublikasi QHT, 2017-y., 37-son, 991-modda) bilan tasdiqlangan Oʻzbekiston Respublikasi Vazirlar Mahkamasi huzuridagi Tadbirkorlik faoliyatini rivojlantirishni qoʻllab-quvvatlash davlat jamgʻarmasi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Moliya vaziri J.A. Qoʻchqorov zimmasiga yuklansin. 1. 6-bandda: “b” kichik banddagi “500 ming AQSh dollaridan koʻp boʻlmagan yoki unga ekvivalent” soʻzlari “2 mlrd soʻm” soʻzlari bilan almashtirilsin; “v” kichik banddagi “1 million AQSh dollaridan” soʻzlari “4 mlrd soʻmdan” soʻzlari bilan almashtirilsin. 2. 12-bandda: sakkizinchi xatboshi chiqarib tashlansin; toʻqqizinchi va oʻninchi xatboshilar tegishli ravishda sakkizinchi va toʻqqizinchi xatboshilar deb hisoblansin; quyidagi mazmundagi xatboshi qoʻshilsin: “Jamgʻarmaning boʻsh turgan mablagʻlarini Kengash tomonidan belgilangan tartibda parametrlar doirasida tijorat banklarining depozitlariga hamda boshqa moliyaviy aktivlarga joylashtiradi”. 3. 13-bandning oltinchi xatboshidagi “taqdim etish” soʻzlaridan keyin “hamda depozitlarni tijorat banklarida joylashtirish” soʻzlari qoʻshilsin. 4. 14-banddagi “budjet tashkilotlari uchun belgilangan tartibda” soʻzlari “Kengash tomonidan” soʻzlari bilan almashtirilsin. 5. 15, 34 va 89-bandlardagi “Jamgʻarma Kengashi” va “Jamgʻarma Kengashiga” soʻzlari tegishli ravishda “Kengash” va “Kengashga” soʻzlari bilan almashtirilsin. 6. 21-bandga quyidagi mazmundagi xatboshi qoʻshilsin: “Jamgʻarma faoliyatini moddiy-texnik taʼminlash, asosiy vositalar va nomoddiy aktivlar xarid qilish, Kengash tomonidan belgilanadigan tartibda operatsiya xarajatlarini, shu jumladan, mehnatga haq toʻlash va mehnatga haq toʻlashga tenglashtirilgan toʻlovlarni hamda ragʻbatlantiruvchi tusdagi toʻlovlarni toʻlash xarajatlarini amalga oshirish”. 7. 22-banddagi “20” raqami “21” raqami bilan almashtirilsin. 8. 35-bandning birinchi xatboshidagi “1 million AQSh dollaridan” soʻzlari “4 mlrd soʻmdan” soʻzlari bilan almashtirilsin, “ekvivalentda” soʻzlari chiqarib tashlansin. 9. 41 va 68-bandlardagi “3 (uch)” soʻzlari “2 (ikki)” soʻzlari bilan almashtirilsin. 10. Quyidagi mazmundagi 411-band qoʻshilsin: “411. Taqdim etilgan hujjatlarning toʻliqligi, ularni koʻrib chiqishning toʻgʻriligi va imtiyozli kreditlar ajratilishi, shuningdek imtiyozli kreditlar ajratish va ular boʻyicha kompensatsiya olishning barcha jarayoni ushbu Nizom talablariga muvofiqligi yuzasidan masʼuliyat tijorat banklarining rahbarlariga yuklanadi”. 11. 42-banddagi “bir hafta” soʻzlari “3 (uch) ish kuni” soʻzlari bilan almashtirilsin. 12. 43-bandning ikkinchi xatboshi quyidagi tahrirda bayon qilinsin: “Bank kreditlari boʻyicha foizli xarajatlarni qoplash uchun kompensatsiya Kengash tomonidan tasdiqlanadigan tadbirkorlik faoliyatining ustuvor yoʻnalishlariga va stavkalarga muvofiq beriladi”. 13. 44-bandga “Jamgʻarma” soʻzidan keyin “1 (bir) ish kuni mobaynida” soʻzlari qoʻshilsin. 14. 45-band quyidagi tahrirda bayon qilinsin: “45. Bosh tijorat banki ijobiy qarorni olgandan soʻng bu haqda darhol bank filialiga xabar beradi. Shu bilan birga, bosh bankdagi vakolatli shaxs bank, Jamgʻarma va kredit oluvchi oʻrtasida kompensatsiya taqdim etish toʻgʻrisida uch tomonlama shartnomani imzolaydi hamda uni 1 (bir) ish kuni mobaynida kichik tadbirkorlik subyektining vakolatli vakili imzolashi uchun bank filialiga yuboradi”. 15. 47-band quyidagi tahrirda bayon qilinsin: “47. Jamgʻarma kompensatsiya taqdim etishni rad etgan taqdirda bosh tijorat banki bank filialini darhol bundan xabardor qiladi. Bank filiali kreditlar boʻyicha kompensatsiya berish rad etilgani haqida xabarnomani olganidan soʻng kichik tadbirkorlik subyektiga kredit ajratish rad etilgani xususida maʼlum qiladi. Bunda bank filiali kichik tadbirkorlik subyektiga umumiy ravishda belgilangan tartibda bozor shartlarida kredit shartnomasi tuzishni taklif etadi”. 16. 49-band quyidagi tahrirda bayon qilinsin: “49. Tijorat banklari belgilangan tartibda: “Ushbu Nizomga muvofiq “Tadbirkorlik faoliyatini rivojlantirishni qoʻllab-quvvatlash davlat jamgʻarmasi koʻmagida berilgan qisqa muddatli kreditlar” 12800 hamda “Tadbirkorlik faoliyatini rivojlantirishni qoʻllab-quvvatlash davlat jamgʻarmasi koʻmagida berilgan uzoq muddatli kreditlar” 14400 alohida balans hisob raqamlarida muddatlar va qarz oluvchilarning turlari boʻyicha ajratilgan kreditlarning hisobini yuritadi; Kompensatsiyalar taqdim etish toʻgʻrisidagi shartnomaga muvofiq “Tadbirkorlik faoliyatini rivojlantirishni qoʻllab-quvvatlash davlat jamgʻarmasi subsidiyalari hisobiga qoplanadigan hisoblangan foizlarni olish” 16325 alohida balans hisob raqamlarida Jamgʻarma tomonidan kompensatsiya qilinadigan foizlar hisobini yuritadi”. 17. 50 va 83-bandlarning ikkinchi xatboshidagi, 56-banddagi “5 (besh)” soʻzlari “3 (uch)” soʻzlari bilan almashtirilsin. 18. 51-band quyidagi tahrirda bayon qilinsin: “51. Jamgʻarma kompensatsiyasi kompensatsiya berish toʻgʻrisidagi shartnomaga muvofiq bir paytning oʻzida bank reyestri asosida bir qancha kredit shartnomalari boʻyicha bankning “Mijozlar bilan hisob-kitoblar” 29801 tranzit hisob raqamiga oʻtkaziladi. Bunda “Mijozlar bilan hisob-kitoblar” 29801 tranzit hisob raqamiga tushgan mablagʻlar bankning Tadbirkorlik faoliyatini rivojlantirishni qoʻllab-quvvatlash davlat jamgʻarmasi subsidiyalari hisobiga qoplanadigan” hisoblangan foizlarni olish” 16300 hisob raqamiga avtomatik ravishda oʻtkaziladi”. 19. 54, 55 va 57-bandlardagi “52” raqami “53” raqami bilan almashtirilsin. 20. 61-banddagi “500 ming AQSh dollaridan oshmaydigan yoki kafillik olish uchun ariza taqdim etilgan kundagi ekvivalent miqdorida beriladi” soʻzlari “2 milliard soʻmdan oshmaydigan miqdorda beriladi” soʻzlari bilan almashtirilsin. 21. 63-bandda: birinchi xatboshiga “Mazkur Nizomga muvofiq” soʻzlaridan keyin “faqat” soʻzi qoʻshilsin; oltinchi xatboshidagi “65” raqami “66” raqami bilan almashtirilsin. 22. Rus tilidagi matnda: 65-bandning birinchi xatboshidagi “Poruchitelstva” soʻzi “Poruchitelstvo” soʻzi bilan almashtirilsin. 23. 69-band quyidagi tahrirda bayon qilinsin: “69. Jamgʻarma Ijro etuvchi direksiyasi Jamgʻarma kafilligini olish uchun bosh tijorat banki tomonidan yuborilgan hujjatlar toʻplamini qabul qilgandan soʻng 5 (besh) ish kuni mobaynida: taqdim etilgan hujjatlarni tekshiradi. Jamgʻarma, zarur boʻlganda, 1 (bir) ish kuni mobaynida bosh bankdan yetishmayotgan axborotni (hujjatlarni) soʻrab oladi; ushbu Nizomning 68-bandida nazarda tutilgan umumlashtirilgan maʼlumotlarni ushbu Nizom shartlariga muvofiqlik yuzasidan tekshiradi; kafolat olish uchun ariza maʼqullangan taqdirda xulosani rasmiylashtiradi va unga kichik tadbirkorlik subyekti toʻgʻrisidagi umumlashtirilgan maʼlumotni ilova qiladi”. 24. 70-banddagi “uch kun muddatda” soʻzlari “2 (ikki) ish kuni mobaynida” soʻzlari bilan almashtirilsin. 25. 71-banddagi “besh kun muddatda” soʻzlari “3 (uch) ish kuni mobaynida” soʻzlari bilan almashtirilsin. 26. 79-bandning birinchi xatboshidagi va 81-bandning oltinchi xatboshidagi “75” raqami “78” raqami bilan almashtirilsin. 27. 1-ilovada: “Muddatlar” ustunining “3-bosqich” pozitsiyasidagi “3” raqami “2” raqami bilan almashtirilsin; “Muddatlar” ustunining “5-bosqich” pozitsiyasidagi “5” raqami “3” raqami bilan almashtirilsin. 28. 2-ilova oʻz kuchini yoʻqotgan deb hisoblansin.